Module
Contents
Index 🔎︎

# Organització, alineació i distribució d'objectes

## Organització d'objectes

Cada objecte que inseriu en el document es va apilant successivament damunt de l'objecte anterior. Per reorganitzar l'orde d'apilament d'un objecte seleccionat, feu el següent.

1. Feu clic a l'objecte la posició del qual voleu canviar.

2. Trieu Modifica - Organitza per mostrar el menú contextual i seleccioneu una de les opcions d'organització:

   Porta al davant situa l'objecte al davant de tots els altres objectes

   Envia cap avant situa l'objecte una posició avant a la pila d'objectes

   Envia cap arrere situa l'objecte una posició arrere a la pila d'objectes

   Envia al fons situa l'objecte al darrere de tots els altres objectes

   Darrere l'objecte situa l'objecte al darrere d'un altre objecte que hàgeu seleccionat

### Organització d'un objecte darrere d'un altre

1. Feu clic a l'objecte la posició del qual voleu canviar.

2. Trieu Modifica - Organitza per obrir el menú contextual i seleccioneu Darrere l'objecte. La busca del ratolí es converteix en una mà.

3. Feu clic a l'objecte al darrere del qual voleu col·locar l'objecte seleccionat.

### Inversió de l'orde d'apilament de dos objectes

1. Feu clic+Maj sobre els dos objectes per seleccionar-los.

2. Trieu Modifica - Organitza per obrir el menú contextual i seleccioneu Inverteix.

## Alineació d'objectes

La funció Alineació permet alinear els objectes respecte dels altres, o bé respecte de la pàgina.

1. Seleccioneu un objecte per alinear-lo en relació amb la pàgina o seleccioneu diversos objectes per alinear-los entre si.

2. Trieu Modifica - Alineació i seleccioneu una de les opcions d'alineació.

## Distribució d'objectes

Si seleccioneu tres objectes o més del Draw, també podeu utilitzar l'orde Distribució per distribuir l'espaiat vertical i horitzontal que hi ha entre els objectes.

1. Seleccioneu tres objectes o més per distribuir-los.

2. Trieu Modifica - Distribució.

3. Seleccioneu l'opció de distribució horitzontal i vertical i feu clic a D'acord.

Els objectes seleccionats es distribueixen al llarg de l'eix horitzontal o vertical. Els dos objectes més exteriors es prenen com a punts de referència i no es mouen quan s'executa l'orde Distribució.

Temes relacionats

Moviment d'objectes