Module
Contents
Index 🔎︎

# Editor del mapa d'imatge

Permet adjuntar URL a zones concretes, anomenades zones sensibles, a un gràfic o un grup de gràfics. Un mapa d'imatge és un grup d'una o diverses zones sensibles.

Per accedir a esta orde...

Trieu Edita ▸ Mapa d'imatge (també en el menú contextual de l'objecte seleccionat)

Addició de zones sensibles a imatges

Podeu dibuixar tres tipus de zones sensibles: rectangles, el·lipses i polígons. Quan feu clic en una zona sensible, s'obri l'URL a la finestra o al marc del navegador que hàgeu indicat. També podeu indicar el text que voleu mostrar quan poseu el ratolí damunt de la zona sensible.

## Aplica

Aplica els canvis que heu fet al mapa d'imatge.

Aplica

## Obri

Carrega un mapa d'imatge existent en el format de fitxer MAP-CERN, MAP-NCSA o SIP StarView ImageMap.

Obri

## Guarda

Guarda el mapa d'imatge en el format de fitxer MAP-CERN, MAP-NCSA o SIP StarView ImageMap.

Guarda

## Selecciona

Selecciona una zona sensible del mapa d'imatge perquè pugueu editar-la.

Selecciona

## Rectangle

Dibuixa una zona sensible rectangular al lloc on arrossegueu el cursor al gràfic. Tot seguit, podeu introduir l'adreça i el text de la zona sensible, i seleccionar el Marc on voleu que s'òbriga l'URL.

Rectangle

## El·lipse

Dibuixa una zona sensible el·líptica al lloc on arrossegueu el cursor al gràfic. Tot seguit, podeu introduir l'adreça i el text de la zona sensible, i podeu seleccionar el Marc on voleu que s'òbriga l'URL.

El·lipse

## Polígon

Dibuixa una zona sensible en forma de polígon al gràfic. Feu clic en esta icona, arrossegueu-la al gràfic i feu un clic per definir un costat del polígon. Moveu el cursor fins allà on voleu col·locar el final del costat següent i feu clic. Repetiu esta operació fins que hàgeu dibuixat tots els costats del polígon. Un cop hàgeu acabat, feu doble clic per tancar el polígon. Tot seguit, podeu introduir l'adreça i el text de la zona sensible, i seleccionar el marc on voleu que s'òbriga l'URL.

Polígon

## Polígon de forma lliure

Dibuixa una zona sensible basada en un polígon de forma lliure. Feu clic en esta icona i moveu la busca allà on voleu dibuixar la zona sensible. Dibuixeu una línia de forma lliure i deixeu anar el botó del ratolí per tancar la forma. Tot seguit, podeu introduir l'adreça i el text de la zona sensible, i seleccionar el Marc on voleu que s'òbriga l'URL.

Polígon de forma lliure

## Edita els punts

Permet editar els punts d'ancoratge de la zona sensible seleccionada per modificar-ne la forma.

Edita els punts

## Mou els punts

Permet desplaçar els punts d'ancoratge de la zona sensible seleccionada.

Mou els punts

## Insereix punts

Afig un punt d'ancoratge allà on feu clic al contorn de la zona sensible.

Insereix punts

## Suprimeix els punts

Suprimeix el punt d'ancoratge seleccionat.

Suprimeix els punts

## Actiu

Habilita o inhabilita l'enllaç de la zona sensible seleccionada. Les zones sensibles inhabilitades són transparents.

Actiu

## Macro

Permet assignar una macro que s'executa quan feu clic a la zona sensible seleccionada en un navegador.

Macro

## Propietats

Permet definir les propietats de la zona sensible seleccionada.

Propietats

## Adreça:

Introduïu l'URL del fitxer que s'ha d'obrir quan feu clic a la zona sensible seleccionada. Si voleu anar a una àncora del document, l'adreça ha de tindre la forma «file:///C/nom_del_document#nom_de_l'àncora».

## Text:

Introduïu el text que voleu mostrar quan es posa el ratolí sobre la zona sensible en un navegador. Si no voleu introduir cap text, es mostra l'adreça.

## Marc:

Introduïu el nom del marc de destinació on s'ha d'obrir l'URL o bé seleccioneu un marc estàndard de la llista.

Llista de tipus de marc

## Vista del gràfic

Mostra el mapa d'imatge perquè pugueu fer clic a les zones sensibles i editar-les.

Temes relacionats

Control de l'editor del mapa d'imatge mitjançant el teclat